ད་འ་ལད་ཐུག་པ་འཐུང་རྩིས་གྱིས།ལྟོ་ཕད་བླུགས་ཡས་དེ་ཚོ་དམང་དགོང་ནས་བླུགས་ཚར།རྩམ་པ་འདིར་ཡོད་ཅེས་ཨ་ཅག་མཚོ་མོས་གཉེར་ཚང་ནས་མར་དོན་ཡོང་བཞིན་རྩམ་ཁུག་ལྗིད་ཏིག་རིག་ཞིག་ལྟོ་ཕད་ཆེན་པོ་དེའི་ཟུར་དུ་བླུགས།ཨ་ཁུ་ཆོས་བཟང་གིས་ཨ་ལན་སྦྱིན་ཞོར་ཀ་བའི་ལོགས་ནས་ཆག་ཕད་གཉིས་པོ་མར་ཕབ་སྟེ་རེ་རེའི་ནང་གྲོ་སྲན་གང་རེ་བླུགས་ནས་འཁྱེར་ཆོག་ཆོག་བཟོས།དེ་ནས་མདང་ནུབ་གྲ་སྒྲིག་བྱས་ནས་བཞག་པའི་གུར་དང་།ཉལ་ཆས།ཐབ་ཆས།སྦྱག་མ་དང་ཇོར་སོགས་སྒོ་ཕྱིར་བཏོན་ནས་བོང་བུར་འགེལ་ཆོག་ཆོག་ཏུ་བཞག་རྗེས་གཞི་ནས་ཐུག་པ་འཐུང་བར་ཕྱིན།